Come Away with Me
Come Away with Me — ამერიკელი პიანისტ და მომღერალ ნორა ჯოუნსის სადებიუტო ალბომი, გამოცემული ლეიბლ Blue Note Records-ზე 2002 წლის 26 თებერვალს. ალბომის ჩაწერა მიმდინარეობდა ნიუ-იორკის სტუდიებში Sorcerer Sound Studio და Allaire Studios 2001 წელს. ალბომის კრიტიკული და კომერციული წარმატება 2002 წელს ჯოუნსისთვის გარღვევა იყო. იგი მოხვდა Billboard 200-ის და რამდენიმე სხვა ჩარტის პირველ პოზიციებზე. ალბომი მრავალი კრიტიკოსის „წლის ალბომების“ სიების სათავეებში მოექცა და ბევრი მუსიკალური ჯილდო დაიმსახურა, მათ შორის — რვა გრემი. თავდაპირველი გაყიდვების შემდეგ Come Away with Me 2005 წლის 15 თებერვალს 10 მილიონი გაყიდული ასლისთვის სერტიფიცირებულია ალმასის სტატუსით RIAA-ს მიერ. მოგვიანებით მისმა გაყიდვებმა მსოფლიოში 26 მილიონზე მეტი ასლი შეადგინეს.